Μπορείτε να ταξιδέψετε αεροπορικώς προς Λέσβο, προς το αεροδρόμιο Οδυσσέας Ελύτης της Μυτιλήνης (MJT). Το αεροδρόμιο βρίσκεται λίγα χιλιόμετρα έξω από τη Μυτιλήνη και συνδέει τη Λέσβο με την Αθήνα, τη Θεσσαλονίκη, τη Χίο, τη Λήμνο και άλλους προορισμούς στην Ελλάδα και την Ευρώπη. Στην Ελλάδα, οι αεροπορικές εταιρίες που πραγματοποιούν πτήσεις προς και από τη Λέσβο είναι η Aegean Airlines, η Olympic Air, η Sky Express και η Astra Airlines.